sagorsarker/bangla-wikipedia huggingface dataset:
রুবিনা কোরেশি

রুবিনা (বা রুবেনা) কোরেশি (সিন্ধি : روبينه قريشي; জন্ম: ১৯ অক্টোবর ১৯৪০) পাকিস্তানের অন্যতম শীর্ষস্থানীয় সিন্ধি ধ্রুপদী গায়িক ছিলেন। তিনি ১৯৬০-এর দশক থেকে ১৯৯০-এর দশক পর্যন্ত খুব জনপ্রিয় ছিলেন। তিনি সিন্ধুর রেডিও পাকিস্তান হায়দরাবাদে গান গাওয়া প্রথম সিন্ধি গায়িকাদের একজন ছিলেন। তিনি বেশিরভাগ সময় সুফি গান গেয়েছেন। তিনি "সিন্ধুর কোকিল"এবং "সিন্ধুর বুলবুল" নামে খ্যাত ছিলেন।
রুবিনা ১৯ অক্টোবর ১৯৪০ সালে পাকিস্তানের সিন্ধুবাদে হায়দরাবাদে জন্মগ্রহণ করেন। তার আসল নাম আয়শা শাইখ এবং তাঁর পিতার নাম ইল্লাহি বক্স শাইখ। তার ভাই আবদুল গাফুর শাইখ ছিলেন স্থানীয় গায়ক। তিনি যখন প্রাথমিক বিদ্যালয়ে পড়তেন তখন থেকেই তিনি বিদ্যালয়ের বিভিন্ন অনুষ্ঠান এবং ইভেন্টগুলিতে গান গাইতেন। খ্যাতিমান শিক্ষাবিদ ও সংগীতশিল্পী দাদি লীলা ওয়াটি তাকে গান গাইতে উত্সাহ ও অনুপ্রেরণা দিয়েছিলেন। 
১৯৫৫ সালের ১৭ আগস্ট রেডিও পাকিস্তান হায়দ্রাবাদ প্রতিষ্ঠিত হয়। এই নবপ্রতিষ্ঠিত রেডিও স্টেশনের প্রশাসন রেডিওতে মেধাবী ছেলে মেয়েদের পরিচয় করিয়ে দেওয়ার জন্য হায়দ্রাবাদের সকল প্রধান স্কুলকে চিঠি লিখেছিল। নবম শ্রেণীতে পড়াকালীন, রুবিনা রেডিও পাকিস্তান হায়দারবাবে শিশু গায়িকা হিসেবে অডিশন দেন। বিখ্যাত সম্প্রচারক এম.বি আনসারি এবং প্রখ্যাত সঙ্গীতজ্ঞ ও গায়ক মাস্টার মুহাম্মদ ইব্রাহিম তার অডিশন গ্রহণ করেন। তিনি প্রথম প্রচেষ্টায় অডিশন পাস করেন। রেডিওর জন্য রেকর্ড করা তার প্রথম সিন্ধি গান ছিল "পারেন পাওয়াদি সান, চাওয়ান্দি সান, রাহী ওয়াজ রাত ভানভোর মেং"। এই গান রেডিও শ্রোতাদের মধ্যে খুব জনপ্রিয় হয় এবং সিন্ধু জুড়ে তিনি জনপ্রিয়তা লাভ করেন। গান গাওয়ার পাশাপাশি তিনি রকই সময়ে সিন্ধু বিশ্ববিদ্যালয়ে পড়াশোনা করেন এবং মুসলিম ইতিহাসে মাস্টার অফ আর্টস ডিগ্রী লাভ করেন। তিনি ১৯৬৭-৬৮ সালে হায়দ্রাবাদের হিমাত-উল-ইসলাম বালিকা উচ্চ বিদ্যালয়ে শিক্ষিক হিসেবে দায়িত্ব পালন করেন।
রেডিও পাকিস্তান হায়দ্রাবাদ তার কণ্ঠে শাহ আব্দুল লতিফ ভিতাই, সাচল সারমাস্ট, বুধাল ফকির, মানথার ফকিরসহ শত শত সুফি কবির গান রেকর্ড করে। তিনি তার সহশিল্পী জারিনা বেলুচ, আমিনা এবং জেব-উন-নিসার সঙ্গে একত্রে "সাহেরা" নামের অনেক বিয়ের গান গেয়েছেন। এই সেহরাগুলি সিন্ধু জুড়ে এখনো জনপ্রিয়। তিনি ঘোনঘাট লাহ কুনওয়ার এবং সাসি পুনহুনকিছু সিন্ধি চলচ্চিত্রের নেপথ্য গায়িকা হিসেবে গান গেয়েছেন। ১৯৭০ সালে বিখ্যাত চলচ্চিত্র এবং টিভি অভিনেতা মুস্তাফা কুরেশির সঙ্গে তার বিয়ে হয়। বিয়ের পর, তিনি তার স্বামীর সঙ্গে লাহোরে স্থানান্তরিত হন। লাহোরে তিনি উস্তাদ ছোটয় গোলাম আলীর কাছ থেকে সঙ্গীত শিক্ষা লাভ করেন। লাহোরে তিনি উর্দু, পাঞ্জাবি, সেরাইকি, পুশতু এবং বাংলাতেও গান গেয়েছেন। তিনি ইন্দোনেশিয়া, চীন, তুরস্ক, ভারত, যুক্তরাজ্য এবং মার্কিন যুক্তরাষ্ট্রে সঙ্গীত পরিবেশন করেছেন।
রুবিনা কুরেশিও একজন সমাজকর্মী। তিনি পাকিস্তানের ব্লাইন্ড ওয়েলফেয়ার অ্যাসোসিয়েশনের (নারী শাখার) সাথে জড়িত।
সুফি সঙ্গীতে তার অবদানের স্বীকৃতি স্বরূপ তাকে "কালােন্দর শাহবাজ" এবং "খুওয়াজা গোলাম ফরিদ" পুরস্কার প্রদান করা হয়েছে। তিনি রেডিও পাকিস্তান হায়দ্রাবাদ থেকে ২০১২ সালে পুরস্কার পেয়েছেন
রুবিনা শত শত গান গেয়েছেন। এই গানের অধিকাংশই রেডিও পাকিস্তান হায়দ্রাবাদের সঙ্গীত গ্রন্থাগারে রয়েছে। তার সবচেয়ে জনপ্রিয় গানের একটি অসম্পূর্ণ তালিকা বর্ণানুক্রমে নিচে উপস্থাপন করা হল:
সনম জুং

সনম জুং ( ) হলেন একজন পাকিস্তানি অভিনেত্রী, মডেল, টেলিভিশন উপস্থাপিকা এবং ভিডিও জকি। 
সন জুং ২০০৮ সালে বিবিএ পড়াকালে প্লে টিভিতে ভিডিও জকি হিসেবে কর্মজীবন শুরু করেছিলেন, তারপরে ২০১০ সালে এমবিএ পড়াকালে আগ টিভিএ চলে গিয়েছিলেন। তিনি ইমরান আব্বাস নকভি, সারওয়াত গিলানি, আইজাজ আসলাম এবং সাবা হামিদের বিপরীতে হাম টিভিতে "দিল ই মুজতার" চলচ্চিত্রে অভিনয়ের মধ্য দিয়ে চলচ্চিত্রজগতে প্রবেশ করেছিলেন। ২০১৩ সালে তিনি মিকাল জুলফিকার এবং আদিল হুসেনের বিপরীতে "মোহবত সুব কা সিতারা হ্যায়" চলচ্চিত্রে অভিনয় করেছিলেন। এরপর তিনি আদনান সিদ্দিকি এবং হারিম ফারুখকে নিয়ে "মেরে হামদুম মেরে দোস্ত"-তে অভিনয় করেছেন। তারপরে তিনি ২০১৫ সালে ইমরান আব্বাস নকভির সঙ্গে পুনরায় "আলবিদা-"তে অভিনয় করেছেন।
২০১৪ সাল থেকে ২০১৮ সালের ৩০ নভেম্বর পর্যন্ত তিনি হাম টিভিতে "জাগো পাকিস্তান জাগো" অনুষ্ঠানের উপস্থাপিকা ছিলেন।
সনম জুং ২০১৬ সালের জানুয়ারিতে পাইলট সৈয়দ আব্দুল কাসেম জাফরিকে বিয়ে করেছেন। তিনি ২০১৬ সালের নভেম্বরে আলেয়া জাফরি নামে একটি কন্যা সন্তানের জন্ম দিয়েছেন।
সোহাই আলি আব্রো

সোহাই আলি আব্রো ( ) হলেন একজন পাকিস্তানি অভিনেত্রী, নৃত্যশিল্পী এবং মডেল, যিনি পাকিস্তানি টেলিভিশন ধারাবাহিক এবং চলচ্চিত্রে আভিনয় করেন। তিনি জিও টিভির "সাত পর্দা মেঁ" (২০১২), হাম টিভির "তানহাই" (২০১৩), "খোয়া খোয়া চাঁদ" (২০১৩), "রিশ্‌তে কুচ আধুরে সে" (২০১৩) এবং এআরওয়াই ডিজিটালের "পেয়ারে আফজাল" (২০১৪) এর মতো ধারাবাহিক নাটকে অভিনয়ের জন্য সুপরিচিত।
তিনি ২০১৩ সালের রোমান্টিক নাটক "আঞ্জুমান"-এ পার্শ্ব চরিত্রে অভিনয়ের মাধ্যমে চলচ্চিত্র জগতে আত্মপ্রকাশ করেছেন। তিনি সেরা পার্শ্ব অভিনেত্রী বিভাগে তারাং হাউসফুল পুরস্কারের জন্য মনোনয়ন পেয়েছিলেন। তার অন্যান্য চলচ্চিত্রের মধ্যে রয়েছে "রং নম্বর" (২০১৫), জবানি ফির নাহি আনি (২০১৫) এবং মোটরসাইকেল গার্ল (২০১৮), যার জন্য তিনি শ্রেষ্ঠ চলচ্চিত্র অভিনেত্রী হিসেবে লাক্স স্টাইল পুরস্কার অর্জন করেছেন।
সোহাই আলি আব্রো সিন্ধুর লারকানায় একটি সিন্ধি পরিবারে জন্মগ্রহণ করেছিলেন। তিনি তার ভাই এবং এক বোনের মধ্যে কনিষ্ঠ। তার বাবা-মা পেশাগতভাবে চিকিৎসা কর্মকর্তা ছিলেন। আব্রো যখন নয় বছর বয়সী তখন তারা মারা যান।
২০২১ সালের মার্চ মাসে তিনি প্রথম সারির ক্রিকেটার শেহজার মোহাম্মদকে বিয়ে করেছেন।
সোবিয়া খান (অভিনেত্রী)

সোবিয়া খান (জন্ম ২৪ জুন ১৯৯১) হলেন একজন পাকিস্তানি চলচ্চিত্র অভিনেত্রী যিনি মূলত পশতু চলচ্চিত্রের পাশাপাশি পাঞ্জাবি এবং উর্দু চলচ্চিত্রে অভিনয়ের জন্য সুপরিচিত।
সোবিয়া ১৯৯১ সালের ("বা ১৯৯৪ সালে") ২৪ জুন পাকিস্তানের করাচিতে জন্মগ্রহণ করেছিলেন।
২০১৮ সালের মে মাসে তিনি পাকিস্তানি ক্রিকেটার উসমান কাদিরকে বিয়ে করেছেন।
সোবিয়া আল-হামরাতে একটি মঞ্চ নাটক দিয়ে তার শৈল্পিক কর্মজীবন শুরু করেছিলেন, এরপর থেকে তিনি একাধারে থিয়েটার, টিভি ধারাবাহিক এবং চলচ্চিত্রে কাজ চালিয়ে যাচ্ছেন।
সনিয়া জাহান

সনিয়া রিজভী ( ; জন্ম ২৪ এপ্রিল ১৯৮০) হলেন একজন পাকিস্তানি চলচ্চিত্র অভিনেত্রী যিনি মূলত উর্দু এবং হিন্দি ভাষার চলচ্চিত্রে কাজ করেন। তিনি কিংবদন্তি সঙ্গীতশিল্পী নূরজাহান এবং চলচ্চিত্র নির্মাতা শওকত হুসেন রিজভির নাতনী। জনপ্রিয় নাটক "মাই নেম ইজ খান" (২০১০), ইংরেজি ভাষার রাজনৈতিক থ্রিলার "দ্য রিলাক্ট্যান্ট ফান্ডামেন্টালিস্ট" (২০১২) এবং সঙ্গীতধর্মী নাটক "হো মান জাহান" (২০১৫) সহ তিনি বেশ কয়েকটি দর্শকপ্রিয় চলচ্চিত্রে পার্শ্ব চরিত্রে অভিনয়ের জন্য সুপরিচিত। এর মধ্যে হো মান জাহানে অভিনয়ের জন্য তিনি শ্রেষ্ঠ পার্শ্ব অভিনেত্রী হিসেবে নিগার পুরস্কারের জন্য মনোনীত হয়েছিলেন। অভিনয়জগতে তিনি সনিয়া জাহান নামেই অধিক পরিচিত।
চলচ্চিত্রে অভিনয় ছাড়াও তিনি একটি রন্ধন অনুষ্ঠানের বিচারক ছিলেন। তিনি করাচিতে "ক্যাফে ফ্লো" নামে একটি ফরাসি রেস্তোঁরার মালিক।
রিজভী ২০০৫ সালে ভারতীয় ব্যাংকার বিবেক নারায়ণকে বিয়ে করেছেন এবং তখন থেকেই ভারতের দিল্লিতে থাকছেন। এই দম্পতির নূর নামে একটি মেয়ে এবং নির্বাণ নামে একটি ছেলে রয়েছে। তিনি তার স্বামী বিবেকের সাথে যৌথভাবে "কোরাম" নামক একটি লাইফস্টাইল ক্লাবের মালিক। গুরুগ্রাম এবং মুম্বইয়ে এটির শাখা রয়েছে।
সনম সাইদ

সনম সাইদ (জন্ম: ২ ফেব্রুয়ারি ১৯৮৫) হলেন একজন পাকিস্তানি অভিনেত্রী, গায়িকা এবং প্রাক্তন মডেল যিনি মূলত উর্দু চলচ্চিত্র ও টেলিভিশনে কাজ করেন। তিনি মোমিন্দা দুরাইদের "জিন্দেগি গুলজার হ্যায়" ছায়াছবিতে কাশফ মুর্তজা চরিত্রে অভিনয়ের জন্য সর্বাধিক পরিচিত যার জন্য তিনি সেরা টেলিভিশন অভিনেত্রী বিভাগে লাক্স স্টাইল পুরস্কার সহ অসংখ্য স্বীকৃতি ও সম্মাননা পেয়েছিলেন।
সনম সাইদ ১৯৮৫ সালের ২ ফেব্রুয়ারি তারিখে ইংল্যান্ডে জন্মগ্রহণ করেছিলেন। তার বাবা হলেন একজন অবসরপ্রাপ্ত অভ্যন্তরীণ ডিজাইনার এবং তার মা একজন শিল্পকলার শিক্ষিকা। আদনান সাইদ নামে তার একটি ভাই এবং আমিরা সাইদ নামে একটি বোন রয়েছে। বহুজাতিক পরিবারটি (তার বাবা একজন পাঞ্জাবি এবং মা একজন মেমন ) ১৯৯০ সালে পাকিস্তানের করাচিতে ফিরে আসে। তিনি করাচির বে ভিউ হাই স্কুল থেকে ও-লেভেল এবং ল'ইকোল কলেজে থেকে এ-লেভেল পড়ালেখা সম্পন্ন করেছেন। তিনি ১৬ বছর বয়সে মডেলিং শুরু করেছিলেন, কিন্তু পরবর্তীতে মডেলিং ছেড়ে দিয়েছেন।
তিনি ২০১৫ সালের ২রা জানুয়ারি তার শৈশবকালের বন্ধু এবং ব্যাংকার ফারহান হাসানকে বিয়ে করেছিলেন। ২০১৮ সালে তিনি তাদের বিবাহবিচ্ছেদের কথা জানিয়েছিলেন।
সুম্বুল ইকবাল

সুম্বুল ইকবাল হলেন একজন পাকিস্তানি টেলিভিশন অভিনেত্রী। তিনি "মেরে খোয়াব রাইজা রাইজা" (২০১১), "কিস দিন মেরা বিয়া হোয়ে গা ২" (২০১২), "রাজু রকেট" (২০১২), "রুখসার" (২০১৩) ", এক পাল" (২০১৪) ", তুমসে মিল কায়" (২০১৫) এবং "এক থি রানিয়া" (২০১৭) প্রভৃতি চলচ্চিত্রে প্রধান চরিত্রে অভিনয়ের জন্য সর্বাধিক পরিচিত। 
সুম্বুল ইকবাল খান ১৯৯০ সালের ৩০ আগস্টে সিন্ধুর করাচিতে জন্মগ্রহণ করেছিলেন। তিনি এআরওয়াই ডিজিটালে ২০১১ সালে প্রচারিত ও উর্দু ভাষার অন্যতম সর্বাধিক জনপ্রিয়তাপ্রাপ্ত ধারাবাহিক "রোগ" সহ বিভিন্ন ধারাবাহিকে বহুবিধ চরিত্রে অভিনয়ের জন্য উল্লেখযোগ্য। পরে ২০১২ সালে তিনি হাম টিভির "মেরে খোয়াব রাইজা রাইজা" চলচ্চিত্রে সৈয়দ জিবরানের বিপরীতে অভিনয় করেছিলেন। তাকে শেষবার হাম টিভিতে "দুলহান" (২০২০) চলচ্চিত্রের অমল চরিত্রে দেখা গিয়েছে।
জেব-উন-নিসা (গায়িকা)

জেব-উন-নিসা (মৃত্যু: ১৯ ডিসেম্বর ২০১৯) ছিলেন পাকিস্তানের একজন সিন্ধি লোকসঙ্গীত শিল্পী। তিনি ১৯৬০-এর দশক থেকে ১৯৯০-এর দশক পর্যন্ত খুব জনপ্রিয় ছিলেন। তিনি সিন্ধুর রেডিও পাকিস্তান হায়দ্রাবাদে গান গাওয়া প্রথম সিন্ধি গায়িকাদের একজন ছিলেন। তিনি বেশিরভাগ সময় সুফি গান গেয়েছেন।
জেব-উন-নিসা সিন্ধুর নবাবশাহে পিতা বাচ্চু শেখের ঔরসে জন্মগ্রহণ করেছিলেন। তার আসল নাম ছিল কাইম খাতুন। তার মা স্থানীয় বিবাহ এবং সামাজিক অনুষ্ঠানে গান গাইতেন।
জেব-উন-নিসা ১৯৫৮ সালে রেডিও পাকিস্তান হায়দ্রাবাদে গান গেয়ে তার সঙ্গীত জীবন শুরু করেছিলেন। তিনি বিখ্যাত সিন্ধি গায়ক মুহাম্মদ জুমানের কাছ থেকে সঙ্গীত শিক্ষা গ্রহণ করেছিলেন। তিনি বেশ সুন্দর কণ্ঠস্বরের আধিকারী ছিলেন। রেডিও পাকিস্তান তার কণ্ঠে অসংখ্য সুফি কবিদের গান রেকর্ড করেছে। এই সুফি কবিদের মধ্যে ছিলেন শাহ আব্দুল লতীফ ভিট্টাই, সচল সরমস্ত, মিসরি শাহ, মন্থর ফকির, বুধল ফকির প্রমুখ। তার গাওয়া গানের একটি সমৃদ্ধ সংগ্রহ রেডিও পাকিস্তানের সঙ্গীত আর্কাইভে রয়েছে। তিনি সিন্ধি ভাষায় "সেহরা" বা "লাদা" নামক বিয়ের গানের জন্যও জনপ্রিয় ছিলেন। তিনি বিখ্যাত গায়িকা জরিনা বেলুচ, আমিনা এবং রুবিনা কোরেশির সাথে বিয়ের গান রেকর্ড করেছিলেন। উস্তাদ মুহাম্মদ জুমান এবং উস্তাদ মুহাম্মদ ইউসুফের সাথে তার দ্বৈত গান অত্যন্ত জনপ্রিয় ছিল। পাকিস্তান টেলিভিশনের করাচি কেন্দ্র তাঁকে ও অন্যান্য গায়িকাদের নিয়ে ৫০টিরও বেশি গান রেকর্ড করেছে।
জেব-উন-নিসা ২০১৯ সালের ১৯ ডিসেম্বর নবাবশাহে মৃত্যুবরণ করেছিলেন। তার পাঁচটি মেয়ে এবং দুইটি ছেলে রয়েছে। মেয়ে সামিনা কানওয়ালও একজন গায়িকা।
সারাহ খান

সারাহ খান ( ) হলেন একজন পাকিস্তানি অভিনেত্রী যিনি উর্দু ভাষার টেলিভিশন ধারাবাহিকে অভিনয় করেন। তিনি সারাহ ফালাক নামেও পরিচিত। তিনি "সবা" ধারাবাহিকে মিরাল চরিত্রে অভিনয়ের জন্য সর্বাধিক পরিচিতি পেয়েছেন।
২০১২ সালে হাম টিভির টেলিভিশন ধারাবাহিক "বাদি আপা"-তে পার্শ্ব চরিত্রে অভিনয় করে পর্দায় আত্মপ্রকাশ করেছিলেন এবং বেশ কয়েকটি সফল টেলিভিশন ধারাবাহিকে ছোটখাটো অভিনয় পালন করেছেন। ২০১৫ সালে মুমাল প্রযোজিত রোমান্টিক নাটক "আলবিদা"-তে স্বার্থপর সুবিধাবাদী চরিত্রে অভিনয় করে তিনি খ্যাতি অর্জন করেছিলেন। এরপর তিনি রহস্য নাটক "মোহব্বত আগ সি" (২০১৫)-তে একজন মাথামোটা গৃহিণীর চরিত্রে অভিনয় করেন, যা তাকে শ্রেষ্ঠ পার্শ্ব অভিনেত্রী হিসেবে হাম পুরস্কার এনে দিয়েছিল। পরবর্তীতে তিনি রোমান্টিক নাটক "তুমহারে হ্যায়" (২০১৭), কালো জাদুভিত্তিক রোম্যান্স "নাজার-ই-বাদ" (২০১৭) এবং ভৌতিক নাটক বেলাপুর কি "দায়ান" (২০১৮)-এ প্রধান চরিত্রে অভিনয়ের জন্য ব্যাপক স্বীকৃতি এবং জনসাধারণের প্রশংসা অর্জন করেছেন, যার ফলে তিনি সেরা অভিনেত্রী বিভাগে হাম পুরস্কারের জন্যেও মনোনয়ন পেয়েছিলেন। ২০১৮ সালে রহস্য নাটক "বন্দ খিরকিয়ান"-এ অভিনয়ের জন্য তিনি আরও প্রশংসা কুড়িয়েছেন।
সারাহ খান ২০২০ সালের জুলাই মাসে পাকিস্তানি গায়ক এবং গীতিকার ফালাক শাবিরকে বিয়ে করেছেন। বিয়ের পর থেকে তিনি সারাহ ফালাক নামেও পরিচিতি পেয়েছেন।
মুনির সারহাদি

মুনির সারহাদি (১৯৩১ – ২৩ মে, ১৯৮০) ছিলেন একজন পাঠান-পাকিস্তানি বাদ্যযন্ত্রশিল্পী, সারিন্দাবাদিকা এবং লোকসঙ্গীত শিল্পী। সঙ্গীতজ্ঞ হিসেবে তিনি বিভিন্ন দেশে পাকিস্তানের প্রতিনিধিত্ব করেছিলেন। ১৯৭৮ সালে পাকিস্তান সরকার তাকে বেসামরিক প্রাইড অব পারফরম্যান্স পুরস্কার প্রদান করেছিল।
মুনির সারহাদি ১৯৩১ সালে খাইবার পাখতুনখোয়ার পেশাওয়ারে জন্মগ্রহণ করেছিলেন। তিনি শুরুতেই সারিন্দা বাজাতে শিখেছিলেন যদিও তার পিতামাতা তাকে তারযুক্ত বাদ্যযন্ত্র বাজানো শেখাতে চেয়েছিলেন। তিনি তার সারিন্দা বাজানোর সাধনা চালিয়ে গিয়েছিলেন এবং পরবর্তীকালে বেশ ভালোভাবে সারিন্দা বাজাতে শিখেছিলেন। তিনি অনেক সঙ্গীতোৎসব এবং সঙ্গীত কনসার্টে বাদ্যযন্ত্র বাজিয়েছিলেন। অসাধারন নৈপুণ্যের কারণে পাকিস্তান জুড়ে তার ব্যাপক জনপ্রিয়তা ছিল।
মুনির সারহাদি সারিন্দা বাদ্যযন্ত্র সম্পর্কে বেশ আবেগপ্রবণ ছিলেন। তিনি তার পেশা থেকে তেমন কিছু উপার্জন করতে পারেননি। তার আয়ের একমাত্র উৎস ছিল রেডিও পাকিস্তানে তার চাকরিটি। তাকে যে বেতন দেওয়া হত তা তার ঔষধ কেনার জন্যও যথেষ্ট ছিল না। ২৩ মে, ১৯৮০ সালে দারিদ্রবস্থায় তিনি পেশাওয়ারে মৃত্যুবরণ করেছেন।
সাইদা ইমতিয়াজ

সাইদা ইমতিয়াজ ( ) হলেন পাকিস্তানের একজন মডেল এবং অভিনেত্রী।
ইমতিয়াজ স্টোনি ব্রুক বিশ্ববিদ্যালয়ে পড়াশোনা করেছেন এবং সমাজবিজ্ঞানে (ঐচ্ছিক মনোবিজ্ঞানসহ) স্নাতক ডিগ্রি অর্জন করেছেন। তার আটজন ভাইবোন রয়েছে।
সাইদা ইমতিয়াজ ২০১৩ সাল থেকে শুরু করে প্রদর্শনী এবং ফটোশ্যুট উভয় ক্ষেত্রেই মডেল হিসেবে কাজ করেছেন। তিনি অভিনয় শুরু করার পর থেকেই তার কর্মজীবনের এই দিকটি অব্যাহত রেখেছেন, তবে ২০১৮ সালে বলা হয়েছিল যে তিনি মডেলিংয়ে ইস্তফা দিয়েছেন।
২০১২ সালে তিনি একটি দ্বিভাষিক পাকিস্তানি চলচ্চিত্র "কাপ্তান: দ্য মেকিং অফ এ লিজেন্ড-"এ কাজ করেছিলেন যা পাকিস্তানে শুটিং করা হয়েছিল। এটি ১৯৯২ সালের ক্রিকেট বিশ্বকাপ জয়ের পর ইমরান খানের জীবনী এবং জীবনের উপর ভিত্তি করে তৈরি করা হয়েছিল। এতে তিনি ইমরান খানের প্রাক্তন স্ত্রী জেমিমা খানের ভূমিকায় অভিনয় করেছেন।
সাইদা ইমতিয়াজ ২০১৮ সালের জুন মাসে মুক্তিপ্রাপ্ত এবং জাভেদ শেখ পরিচালিত ও প্রযোজিত পাকিস্তানি চলচ্চিত্র "ওয়াজুদ"-এ অভিনয় করেছেন। তিনি এআরওয়াই ডিজিটালের সিটকম "টিমি জি রিলোডেড"-এর ১৮ ফেব্রুয়ারি ২০১২ পর্বে অতিথি অভিনেত্রী হিসাবেও উপস্থিত হয়েছিলেন।
শেহনাজ শেখ

শেহনাজ শেখ হলেন একজন পাকিস্তানি টেলিভিশন অভিনেত্রী, উপস্থাপিকা এবং নাট্য পরিচালিকা। তিনি ধারাবাহিক নাটক "তানহাইয়ান" ও আঁকাহির পাশাপাশি আঙ্কেল সারগাম অনুষ্ঠানেও উপস্থিত হয়েছিলেন। সফল টেলিভিশন কর্মজীবনের পরে তিনি ১৯৯০-এর দশকের মাঝামাঝি সময়ে টেলিভিশন শিল্পটি ছেড়ে দিয়ে অবসর গ্রহণ করেছেন। 
শেহনাজ শেখ বার্মার কালাওতে জন্মগ্রহণ করেছিলেন এবং পরে ১৯৬৫ সালে জাতিসংঘের শরণার্থী হিসেবে পাকিস্তানে চলে গিয়েছিলেন এবং তিনি তার খালা ধ্রুপদী সঙ্গীতশিল্পী সাফিয়া বেগসহ তার পরিবারের সাথে পাকিস্তানের লাহোরে বসবাস শুরু করেন। তিনি লাহোরের কনভেন্ট অফ জেসাস অ্যান্ড মেরিতে পড়াশোনা করেছিলেন এবং তারপরে ন্যাশনাল কলেজ অফ আর্টস থেকে চারুকলায় স্নাতক ডিগ্রি অর্জন করেছেন।
শেহনাজ শেখ ১৯৮২ সালের ২৪ ডিসেম্বরে পাকিস্তানি টেলিভিশন ব্যক্তিত্ব সিরাত হাজিরকে বিয়ে করেছিলেন। তাদের দুইটি ছেলে আছে। তিনি তার পরিবারের সাথে লাহোরে থাকেন। তিনি প্রথমে লাহোরের আইচিসন কলেজ এবং তারপর লাহোর গ্রামার স্কুলে ১৮ বছরেরও বেশি সময় ধরে শিশুনাট্য শিখানো এবং পরিচালনার কাজ করছেন।
২০০৫ সালের নভেম্বর মাসে তিনি তার স্বামীর সাথে উত্তর পাকিস্তানের ভূমিকম্পে ক্ষতিগ্রস্তদের সহায়তার জন্য "ফেম" নামক একটি কল্যাণমূলক সংস্থার সাথে কাজ করেছিলেন।
সবুর আলি

সবুর আলি ( ) হচ্ছেন একজন পাকিস্তানি অভিনেত্রী যিনি উর্দু চলচ্চিত্র এবং টেলিভিশন টেলিভিশন ধারাবাহিকে অভিনয় করেন। তিনি ২০১১ সালে তার ছোট বোন অভিনেত্রী সজল আলির সাথে পারিবারিক নাটক "মেহমুদাবাদ কি মালকাইনে" পার্শ্ব চরিত্রে অভিনয়ের মধ্য দিয়ে তার বিনোদনজীবন শুরু করেছিলেন। তবে ২০১৫ সালে "মি. শামিম" সিটকমে একটি হাস্যরসাত্মক চরিত্রে অভিনয় করে পরিচিতি পেয়েছিলেন। তিনি "রং লাগা" (২০১৫), "বে কসুর" (২০১৫-২০১৬), "ভাই" (২০১৬-২০১৭), এবং "বিসাল" (২০১৮) সহ বেশ কয়েকটি টেলিভিশন ধারাবাহিকে পার্শ্ব চরিত্রে অভিনয় করেছেন এবং ২০১৬ সালে রোমান্টিক হাস্যরসাত্মক ছায়াছবি "অ্যাক্টর ই ল'-তে" অভিনয়ের মাধ্যমে চলচ্চিত্রজগতে আত্মপ্রকাশ করেছিলেন। চলচ্চিত্রটি সর্বোচ্চ আয়কারী পাকিস্তানি চলচ্চিত্রের তালিকায় স্থান লাভ করেছে এবং এতে আভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে লাক্স স্টাইল পুরস্কারের জন্য মনোনীত হয়েছিলেন। এরপর থেকে তিনি "মেরে খুদায়া" (২০১৮), "গুল-ও-গুলজার" (২০১৯) এবং "ফিতরাত" (২০২০) এর মতো নাটকে অভিনয়ের জন্য প্রশংসা কুড়িয়েছেন।
সুরাইয়া মুলতানিকার

সুরাইয়া মুলতানিকার (; জন্ম ১৯৪০) মুলতানে জন্মগ্রহণকারী একজন পাকিস্তানি গায়িকা। তিনি তার লোকগানের জন্য সবচেয়ে পরিচিত। তিনি ধ্রুপদী, অর্ধ-ধ্রুপদী, গজল, লোকসঙ্গীত এবং চলচ্চিত্রের গানসহ বিভিন্ন ধারার গান গেয়েছেন।
শৈশব থেকেই তার ইচ্ছা ছিল গায়িকা হিসেবে শ্রেষ্ঠত্ব অর্জন করার। এই ব্যাপারে শিক্ষা দিতে তার পরিবারে কেউ ছিল না। যার কারণে শৈশবে তিনি নিজে নিজে চলচ্চিত্রের গান শুনে এবং সেগুলির কথা ও সুর অনুকরণ করে গান শিখেছেন। পরবর্তীতে তিনি শাস্ত্রীয় সঙ্গীতের দিল্লি ঘরানার গুলাম নবি খানের শিষ্য হন।
মুলতানিকারের ৭ জন সন্তান রয়েছে (সবচেয়ে বয়স্ক থেকে সর্বকনিষ্ঠ): মুহাম্মদ আলী, যুক্তরাজ্য ভিত্তিক অর্থোপেডিক ডাক্তার; রুকাইয়া সাজ্জাদ; রমজান আলী, শায়েস্তা, রাবিয়া, আলিয়া এবং রাহাত বানো। তার কনিষ্ঠ কন্যা রাহাত মুলতানিকারও তার মায়ের মত লোকসঙ্গীত শিল্পী।
১৫ বছর বয়সে তিনি রেডিওতে গান গান। তার গানটি ছিল পাকিস্তানি সুরকার নিয়াজ হোসেন শামি ও আব্দুল হক কুরেশির সুরোপিত। কর্মজীবনে তিনি রোশন আরা বেগম, শাম চৌরাসিয়া ঘরানার উস্তাদ সালামাত আলী খান, পাতিয়ালা ঘরানার বড়ে ফতেহ আলী খান এবং মেহেদী হাসানের কাজ দেখে অনুপ্রাণিত হন।
নেপথ্য গায়িকা হিসেবে মুলতানিকারের কর্মজীবন স্বল্পস্থায়ী ছিল। তিনি "বারে বে মুরাওওয়াত হায় ইয়ে হুসেন ওয়ালায়, কাহিন দিল লাগানি কি কোশিশ না কর্ণ" গানটির জন্য ব্যাপক জনপ্রিয়তা পান, গানটি লিখেছিলেন মাসরুর আনোয়ার। গানটি পাকিস্তানি চলচ্চিত্র বাদনামে (১৯৬৬) ব্যবহৃত হয়েছিল।
রুবাইয়া চৌধুরি

রুবিয়া চৌধুরি হলেন একজন পাকিস্তানি ফ্যাশন মডেল এবং অভিনেত্রী।
রুবিয়া চৌধুরী করাচির একটি ধনী পরিবারে বড় হয়েছিলেন। মাধ্যমিক পড়াশোনা শেষ করে তিনি ফ্যাশন ইন্ডাস্ট্রিতে যুক্ত হন। লম্বা এবং পাতলা, আকর্ষণীয় চেহারা নিয়ে তিনি এই কাজে দ্রুত সফল হয়েছিল। তিনি প্রধান প্রধান পাকিস্তানি ডিজাইনারদের জন্য পোশাক প্রদর্শনী এবং বিজ্ঞাপনে ও ম্যাগাজিনের জন্য ফটোশ্যুটে কাজ করেছেন। তিনি আরিফ মাহমুদ এবং আয়েশা হাসানের মতো ডিজাইনারদের জন্য এবং ফ্যাশন পাকিস্তান ও করাচি ফ্যাশনের মতো প্রদর্শনীতে মডেলিং করেছেন।
টেলিভিশন নাটক এবং ধারাবাহিকে অভিনেত্রী হিসেবে রুবিয়া চৌধুরী তার সৎ মাকে অনুসরণ করেছেন, যার মধ্যে রয়েছে ৬ ডিগ্রি (হাম টিভি), করাচি-আজ (আরসি টিভি ৩), মিশন করাচি (হাম টিভি) এবং লাভ ম্যারেজ (জিও টিভি)। তিনি হাম টিভিতে প্রচারিত কমেডি টিভি নাটক ধারাবাহিক "মঞ্চালে"তে "ইনাম-উল-হক" চরিত্রে অভিনয় করেছেন। তিনি ২০১০ সালের হাম টিভির টেলিড্রামা "জিন্দেগি ম্যায় কুচ লাইফ"-তেও অভিনয় করেছিলেন। রুবিয়া চৌধুরী ২০০৭ সালে জিবাহখানা চলচ্চিত্রে "রক্সি" চরিত্রে অভিনয় করেন, যাকে পাকিস্তানের প্রথম স্প্ল্যাটার চলচ্চিত্র বলা হয়, যেখানে একদল কিশোর বিভিন্ন রক্তপিপাসু পিশাচ এবং জম্বির সাথে দেখা করে। চলচ্চিত্রটিকে "গোর-প্রেমিকের স্বর্গ" হিসাবে বর্ণনা করা হয়েছে। গল্পের প্লট মূলত "টেক্সাস চেইন স' ম্যাসাকার-"এর রিমেক হওয়া সত্ত্বেও, চলচ্চিত্রটি এর বিন্যাস, সঙ্গীত ও আরো অনেক দিক থকে মৌলিক এবং আন্তর্জাতিক পুরস্কার জিতেছে। ২০১৩ সালে মুক্তিপ্রাপ্ত পাকিস্তানি ভৌতিক চলচ্চিত্র "সিয়াহ"-তেও তিনি অভিনয় করেছিলেন।
কন্দিল বালুচ

ফৌজিয়া আজিম (; ১ মার্চ ১৯৯০ – ১৫ জুলাই ২০১৬ ) ছিলেন একজন পাকিস্তানি মডেল, অভিনেত্রী, সামাজিক যোগাযোগ মাধ্যমের তারকা এবং কর্মী। তিনি ছিলেন পাকিস্তানের প্রথম সামাজিক যোগাযোগ মাধ্যমের তারকা। আজিম তার দৈনন্দিন রুটিন, একজন পাকিস্তানি নারী হিসাবে তার অধিকার এবং বিভিন্ন বিতর্কিত বিষয় নিয়ে আলোচনা করে সামাজিক নেটওয়ার্কে ভিডিও আপলোড করে খ্যাতি অর্জন করেছিলেন।
কন্দিল বালুচ ২০১৩ সালে "পাকিস্তান আইডলের" জন্য অডিশন দেওয়ার সময় প্রথমবারের মত গণমাধ্যমের আলোচনায় আসেন; তার অডিশন জনপ্রিয় হয় এবং তিনি ইন্টারনেট তারকা হিসেবে খ্যাতি পান। তিনি পাকিস্তানের ইন্টারনেটে সবচেয়ে বেশি অনুসন্ধান করা ব্যক্তিদের শীর্ষ ১০ জনের মধ্যে একজন ছিলেন এবং তার ভিডিও ও পোস্টের বিষয়বস্তুর যেমন প্রশংসিত হত, তেমন সমালোচিতও হত।
২০১৬ সালের ১৫ জুলাই সন্ধ্যায়, মুলতানে তার পিতামাতার বাড়িতে ঘুমানোর সময় তাকে শ্বাসরোধ করে হত্যা করা হয়। তার ভাই ওয়াসিম আজিম হত্যার কথা স্বীকার করেন ও বলেন যে তিনি (কন্দিল বালুচ) "পরিবারের সম্মানে" "বদনাম" বয়ে আনছিলেন।
কন্দিল বালুচ ১৯৯০ সালের ১ মার্চ পাঞ্জাবের ডেরা গাজী খান জেলায় জন্মগ্রহণ করেন। তিনি শাহ সদর দিনের একটি সুবিধাবঞ্চিত পরিবার থেকে এসেছেন। তার মাতার নাম আনোয়ার বিবি এবং পিতার নাম মুহাম্মদ আজিম, তারা স্থানীয়ভাবে চাষবাদ থেকে জীবিকা নির্বাহ করতেন। তার ৬ ভাই ও ২ বোন ছিল। বড় হয়ে তিনি পড়াশোনার পাশাপাশি অভিনয় এবং গান করায় আগ্রহী ছিলেন। খ্যাতি পাবার আগে, তিনি বাস হোস্টেস হিসাবে কাজ করতেন।
নবিন ওয়াকার

নবিন ওয়াকার হলেন একজন পাকিস্তানি টেলিভিশন অভিনেত্রী এবং প্রাক্তন ভিডিও ও রেডিও জকি। ২০১২ সালের "হামসফর" নামক ধারাবাহিক নাটকে সারা হিসেবে খলচরিত্রে অভিনয়ের জন্য তিনি সবচেয়ে বেশি পরিচিত। "অ্যানি কি আয়েগি বারাত, উফ মেরি পরিবার, আলভিদা, মল, সায়া দেওয়র ভি নাহি, কুছ না কাহো, বেন ইন্ঠা, তাজদী-এ-ওয়াফা এবং মাহ-ই-তামামসহ" বিভিন্ন কাজে তার অভিনয় প্রশংসিত হয়েছে। ২০১৩ সালে তিনি "জোশ: ইন্ডিপেন্ডেন্স থ্রু ইউনিটি" নামক সামাজিক-নাট্য চলচ্চিত্রে অভিনয়ের মাধ্যমে চলচ্চিত্রে আত্মপ্রকাশ করেন, চলচ্চিত্রটি সমালোচনামূলক এবং বাণিজ্যিক সাফল্য লাভ করে।
তিনি ২০১২ সালে অভিনেতা আজফার আলীকে বিয়ে করেন; ২০১৫ সালের নভেম্বরে তাঁদের ছাড়াছাড়ি হয়ে যায়।
ওয়াকার ভিজে হিসেবে তার কর্মজীবন শুরু করেন ও দ্রুত সাফল্য পান। পরে তিনি মাহিরা খান এবং ফাওয়াদ খানের বিপরীতে হামসফর নাটকে অভিনয় করেন। ওয়াকার পরবর্তীতে জিও টিভির "আইনি কি আইগি বরাত" নাটকে অভিনয় করেন।
নাদিয়া জামিল

নাদিয়া জামিল (; জন্ম: ১৯ অক্টোবর ১৯৮০) হলেন একজন পাকিস্তানি অভিনেত্রী এবং উপস্থাপিকা। তিনি "বালু মাহি", "বেহাদ" এবং শিশু পাচার সম্পর্কিত ধারাবাহিক নাটক "ডমসা"-এ অভিনয়ের জন্য পরিচিত।
জামিল ১৯৮০ সালের ১৯ অক্টোবর লন্ডনে জন্মগ্রহণ করেন। নয় বছর বয়সে তিনি লাহোরে চলে আসেন। তিনি লাহোরের কনভেন্ট অফ জেসাস অ্যান্ড মেরিতে পড়াশুনা করেন। ইংরেজি সাহিত্যে তার মাস্টার ডিগ্রি রয়েছে।
জামিল মার্কিন যুক্তরাষ্ট্রের হ্যাম্পশায়ার কলেজ থেকে নাটক ও সৃজনশীল লেখায় স্নাতক লাভ করেন। তিনি অ্যালেঘেনি কলেজেও পড়াশোনা করেছেন। তিনি লন্ডনের গ্লোব থিয়েটারে তার আন্তর্জাতিক ফেলোশিপও সম্পন্ন করেন।
নাদিয়া জামিল একজন পাকিস্তানি অভিনেত্রী এবং গত দুই দশক ধরে উপস্থাপনাও করছেন। ১৯৯০-এর দশকে তিনি তার কর্মজীবন শুরু করেন।
জামিল সুঞ্জন নগরের একজন ট্রাস্টি হিসেবে আছেন, এটি আর্থিকভাবে বঞ্চিত মেয়েদের জন্য রাজা কাজিম কর্তৃক প্রতিষ্ঠিত একটি বিদ্যালয়। তিনি আল-হামরায় থিয়েটারে কাজ করেছেন। তিনি গার্ল রাইজিং-এর একজন দূত হিসেবেও কাজ করেছেন, এটি একটি প্রকল্প যা মেয়েদের শিক্ষা সচেতনতা বাড়ানো নিয়ে কাজ করে। তিনি থিয়েটার এবং নাটক নিয়ে পড়ান এবং অক্সফোর্ড ইউনিভার্সিটি প্রেস, আইচিসন, কিডস ক্যাম্পাসের মতো ইনস্টিটিউটগুলিতে কয়েকটি প্রকল্পে কাজ করছেন। তিনি আলি পারভেজকে বিয়ে করেছেন এবং তাঁদের দুই ছেলে রয়েছে, যাদের নাম রাকায়ে এবং মীর ভালি।
এপ্রিল ২০২০ সালে, নাদিয়া জামিলের শরীরে ১ম স্তরের ক্যান্সার / ৩য় গ্রেডের টিউমার ধরা পড়ে। এর পরেই তার সফল অস্ত্রোপচার করা হয়।
জামিল ক্যান্সার সচেতনতা বাড়ানোর জন্য "আলভিদা" নামক ভিডিওতে কাজ করেছেন।
মরিয়ম ফাতিমা

মরিয়ম ফাতিমা ( ) হলেন একজন পাকিস্তানি মডেল এবং টেলিভিশন অভিনেত্রী। তিনি ২০১৬ সালের জানুয়ারিতে হাম টিভির "লাগাও" নামক ধারাবাহিক নাটকে প্রধান চরিত্রে অভিনয়ের মাধ্যমে আত্মপ্রকাশ ঘটান। তিনি এআরওয়াই ডিজিটালের "কাব মেরে কেহলাগে" নাটকে উজালার ভূমিকায় প্রধান চরিত্রে অভিনয় করেছেন।
তিনি হাম টিভির "উদারি" নাটকেও অভিনয় করেন, যেটি মোমিনা দুরাইদ প্রোডাকশনস এবং কাশফ ফাউন্ডেশনের সহ-প্রযোজনা করেছে। তিনি কণ্ঠশিল্পী হিসাবে ফারহান সাঈদের সাথে একত্রে উদারি ওএসটি-র জন্য গান গেয়েছেন।
মরিয়াম খলিফ

মরিয়াম খলিফ () হলেন একজন পাকিস্তানি শিশু-তারকা। তিনি এআরওয়াই ডিজিটালে প্রচারিত "পারচাইয়ান" নামক টেলিভিশন নাটকে অভিনয়ের মাধ্যমে তার অভিনয় জীবন শুরু করেন। মরিয়ম খলিফ ১১ এপ্রিল ২০১৭ সালে জন্মগ্রহণ করেন, মাত্র সাত বছর বয়সে তিনি খ্যাতি পান এবং আরও অনেক পাকিস্তানি নাটকে কাজ করার সুযোগ পান। পণ্য এবং ব্র্যান্ডের জন্য বেশ কয়েকটি টিভি বিজ্ঞাপনেও তিনি কাজ করেছেন। বর্তমানে তিনি জিও টিভির অন্যতম বিখ্যাত নাটক "বাশার মমিনে" পরীজা চরিত্রে অভিনয় করছেন, ও একই সাথে এআরওয়াই ডিজিটালে প্রচারিত "কোহি না আপনে" নাটকে শায়ার চরিত্রে অভিনয় করছেন। তিনি "দিয়ার-ই-দিল" নাটকে তরুণ ফারাহ চরিত্রে অভিনয়ের জন্য সর্বাধিক পরিচিত।
মারিয়াম খলিফ মাত্র ৭ বছর বয়সে খ্যাতি পান এবং "পারচাইয়ান" নামক টেলিভিশন নাটকে অভিনয়ের পর আরও অনেক পাকিস্তানি নাটকে কাজ করার সুযোগ পান। পণ্য এবং ব্র্যান্ডের জন্য বেশ কয়েকটি টিভি বিজ্ঞাপনেও তিনি কাজ করেছেন। তিনি জিও টিভির অন্যতম নাটক বাশার মমিনে পরীজা চরিত্রে অভিনয় করেছেন।
মোমল শেখ

মোমল শেখ () হলেন একজন পাকিস্তানি অভিনেত্রী এবং প্রযোজক। তিনি ২০০৮ সালে "ইয়ে জিন্দেগি হ্যায়" এবং ২০১৩ সালে "মিরাট উল উরোস" নামক ধারাবাহিক নাটকে অভিনয় করেছেন। তিনি ২০১৬ সালে "হ্যাপি ভাগ জায়েগি" দিয়ে চলচ্চিত্রে আত্মপ্রকাশ করেন তিনি ২০১৮ সালে তাঁর বাবার কোম্পানি জাভেদ শেখ ফিল্মসের ব্যানারে শেহজাদ শেখের সাথে "উজুদ" চলচ্চিত্রটি সহ-প্রযোজনা করেন। এই চলচ্চিত্রে দানিশ তৈমুর ও সাইদা ইমতিয়াজ অভিনয় করেছেন।
তিনি অভিনেতা জাভেদ শেখ ও জিনাত মাঙ্গির কন্যা এবং শেহজাদ শেখের বোন, বেহরোজে সবজওয়ারি ও সালিম শেখের ভাগ্নি এবং শেহরোজ সবজওয়ারির চাচাতো বোন। তিনি নাদের নাওয়াজের সাথে বিবাহবন্ধনে আবদ্ধ হন এবং ইব্রাহিম নামে তাদের একটি ছেলে রয়েছে। ২০ আগস্ট ২০২০ সালে তাঁদের একটি মেয়ে হয়েছে।
মিজনা ওয়াকাস

মিজনা ওয়াকাস (কেবল মিজনা নামেও পরিচিত) হলেন একজন পাকিস্তানি টেলিভিশন এবং থিয়েটার অভিনেত্রী। তিনি বেশ কয়েকটি জনপ্রিয় ধারাবাহিক নাটকে সহ-অভিনেত্রীর ভূমিকায় অভিনয় করার জন্য পরিচিত। তিনি হাম টিভির জনপ্রিয় সিরিজ "সুনো চন্দা" এবং এর সিক্যুয়াল "সুনো চন্দ ২"-এ "বিলো" চরিত্রে অভিনয় করেছেন। বর্তমানে তিনি "কায়ামত" নাটকে সাদের বোনের চরিত্রে অভিনয় করছেন।
মেহরিন রাহিল

মেহরিন রাহিল ( উর্দু/) একজন পাকিস্তানি মডেল, অভিনেত্রী। তিনি পারিবারিক প্রতিষ্ঠান আর-ভিশনের ব্যবস্থাপনা পরিচালক এবং উপস্থাপিকা যিনি পাকিস্তানি চলচ্চিত্র এবং ধারাবাহিকেও কাজ করেন। 
তিনি মেরি জাত জাররা-ই-বেনিশান, দস্তান, মাস্তানা মাহি, আশক এবং জিন্দেগি গুলজার হ্যায়-তে প্রধান প্রধান চরিত্রে অভিনয়ের জন্য সর্বাধিক পরিচিত। তিনি ২০১১ সালে জাওয়াদ আহমাদের ভিরসা চলচ্চিত্রে আত্মপ্রকাশ করেন। ২০১৩ সালে তিনি একজন ব্রিটিশ পরিচালক স্টিভেন ডিন মুর পরিচালিত তামান্না চলচ্চিত্রে অভিনয় করেন।
মেহরিন রাহিল অভিনেত্রী ও সমাজকর্মী সিমি রাহিলের মেয়ে। তার ভাই দানিয়াল রাহেলও একজন মডেল-অভিনেতা। তিনি লাহোর গ্রামার স্কুল এবং লাহোর কলেজ অফ আর্টস অ্যান্ড সায়েন্সে পড়াশোনা করেন এবং পরে লন্ডনে নৃত্য, নাটক এবং স্ক্রিপ্ট রাইটিংয়ের ডিপ্লোমার জন্য যান।
৮ বছর বয়সে মেহরিন রাহিল মডেল হিসাবে তার কর্মজীবন শুরু করেছিলেন। তিনি আইসিআই, হেড অ্যান্ড শোল্ডার্স, প্যানটিন, লিপটন, টেলিনর, উফোন, পিটিসিএল এবং সুপার বিস্কুটের বিজ্ঞাপনে অভিনয় করেছেন।
মেহের হাসান

মেহেরুন নিসা হাসান একজন আমেরিকান অভিনেত্রী, মডেল এবং ধ্রুপদী নৃত্যশিল্পী। সাধারণত তিনি মেহের হাসান নামে পরিচিত।
মেহের হাসান ধর্মীয় ধর্মতত্ত্ববিদ রিফাত হাসানের কন্যা। তিনি একজন পাকিস্তানি মা এবং ভারতীয় পিতার ঘরে জন্মগ্রহণ করেন। তিনি কেন্টাকির লুভলে বসতি স্থাপন করেছেন, যদিও তিনি ভারত এবং পাকিস্তানের চলচ্চিত্রেও অভিনয় করেছেন। তিনি লুইসভিলে বিশ্ববিদ্যালয় থেকে স্নাতকোত্তর ডিগ্রি অর্জন করেছেন।
হাসান আমেরিকাতে মঞ্চ অভিনয় হিসাবে তার নাচের জীবন শুরু করেছিলেন। কলেজের সময়কালে, তিনি গ্রীষ্মের বিরতিতে ভারত সফর করেছিলেন এবং "আনবে ডায়ানা" নামে একটি তামিল ছবিতে তার চলচ্চিত্র জীবনের শুরু করেছিলেন, যেখানে তিনি শিরোনামের চরিত্রে অভিনয় করেছিলেন। ভারতে অবস্থানকালে তিনি কিশোর নমিত কাপুর ইনস্টিটিউটে অভিনয়ের বিষয়ে পড়াশোনাও করেছিলেন। তিনি কলেজে থাকাকালীন পুরস্কার প্রাপ্ত ছায়াছবি, "দিওয়ালি" এবং "স্বপ্নগুলি" সহ চলচ্চিত্রগুলিতে কাজ চালিয়ে যান। এই "দীপাবলির" সেটেই সামিনা পীরজাদা "শররত" চলচ্চিত্রের জন্য তার কাছে এসেছিলেন, যা পাকিস্তানে চিত্রায়িত হয়েছিল এবং ২০০৩ সালে মুক্তি পেয়েছিল। তিনি "দ্য গোল্ড ব্রেসলেট" (২০০৬) এবং "হার্ট ল্যান্ড" (২০০৯) ছবিতেও অভিনয় করেছেন।
নিলম মুনির

নিলম মুনির খান ( পুশতু / ; জন্ম ২০ মার্চ ১৯৯২) হলেন একজন পাকিস্তানি অভিনেত্রী এবং মডেল যিনি টেলিভিশন নাটক এবং চলচ্চিত্রগুলিতে উপস্থিত হন। "তিনি টেলিভিশন সিরিজ দিল মোম কা দিয়া" (2018) -তে উলফাত চরিত্রে অভিনয় করার জন্য সর্বাধিক পরিচিত, তিনি সেরা টিভি অভিনেত্রীর জন্য 18 তম লাক্স স্টাইল পুরস্কারে মনোনয়ন অর্জন করেছিলেন। তিনি কমেডি-থ্রিলার ফিল্ম "চুপান চুপাই" (2017) দিয়ে চলচ্চিত্রের আত্মপ্রকাশ করেছিলেন, তারপরে রোমান্টিক-কমেডি "ররং নং 2" (2019) এর অভিনীত ভূমিকা ছিল, উভয়ই বাণিজ্যিকভাবে সফল হয়েছিল। 
নীলম মুনির পাকিস্তানের সোয়াত শহরে জন্মগ্রহণ করেছিলেন তবে করাচিতে বেড়ে ওঠেন তিনি। তিন বছর বয়সে তাঁর বাবা মারা যান। তার মা নীলম মুনির এবং তার তিন বোনকে একক পিতা-মাতার মতো লালন-পালন করেছিলেন। স্কুলে পড়ার সময়, তিনি মডেলিংয়ে পা রেখেছিলেন এবং পরে তিনি স্নাতক স্নাতক পাস করেন বেসরকারীভাবে। প্রথমদিকে টেলিভিশন সিরিজের জন্য শামুন আব্বাসি তাঁর কাছে এসেছিলেন। অবশেষে, তিনি পিটিভি হোমে প্রচারিত খ্যাতিমান পরিচালক কাজিম পাশার নাটক সিরিয়াল "থোদা সা আসমানের" সাথে টেলিভিশন জগতে প্রবেশ করেছিলেন।
ভূমিকা গিরি

ভূমিকা গিরি একজন নেপালী লোকসঙ্গীত শিল্পী। তিনি তার মঞ্চ গানের কারণে মঞ্চের রানী নামে পরিচিত। জুলাই ২০১৬ অনুসারে, তিনি ৩০০টি গান রেকর্ড করেছেন।
গিরি দাঙ জেলায় জন্ম গ্রহণ করেন। গিরি বাবা-মার নাম যথাক্রমে হেমরাজ গিরি এবং অঞ্জু গিরি।
ভূমিকা গিরি মঞ্চগানের জন্য জনপ্রিয়, তিনি যুক্তরাজ্য এবং অন্যান্য বিভিন্ন দেশে সঙ্গীত পরিবেশন করেছেন। তিনি কাতারে তার প্রথম মঞ্চগান পরিবেশন করেন।
মরিয়ম নাফিস

মরিয়ম নাফিস হলেন একজন পাকিস্তানি টেলিভিশন অভিনেত্রী ও মডেল । তিনি হাম টিভিতে "দিয়ের-ই-দিলের" "জারমিনিয়ের চরিত্রে তার টেলিভিশনে আত্মপ্রকাশ করেছিলেন এবং পরবর্তীতে কুছ না" কাহোতে তাবিন্দ চরিত্রে অভিনয় করেছিলেন।
ওরিমান খালিদ বাট, মায়া আলী, হরিম ফারুক, আবিদ আলী ও সানাম সা Saeed দের সাথে "দিয়ের-ই-দিলে" ক্যারিয়ার শুরু করেছিলেন মারিয়াম। তিনি সুহাইব ( আলী রেহমান খান ) এবং আরজুমান্দ ( হারেম ফারুক ) এর কনিষ্ঠ সন্তান এবং ওয়াল ( ওসমান খালিদ বাট ) এর কনিষ্ঠ বোন এবং বেদার খান (রাশেদ নাজ ) এবং ইয়াসমিন (আজরা) এর মাতামহী নাতনী এবং ভাগ্নীর ভূমিকায় অভিনয় করেছেন। মনসুর) তার মা আরজুমানের মাধ্যমে। তার জন্মের আগে তার মাতামহ দাদু মারা যান। তবে তার পিতা দাদী বখতিয়ার খান ( আবিদ আলী ) তার বাবা সোহাইবের মাধ্যমে এখনও ছিলেন। জারমিনয়ের মায়ের সাথে একইরকম ব্যক্তিত্ব রয়েছে এবং বেশিরভাগ সময় তার সাথে থাকে। তিনি আগা জান এবং তার পরিবারকে ভালোবাসেন তবে বাবার মৃত্যুর আগ পর্যন্ত তাঁর চাচা বেহরোজে (মিকাল জুলফিকার) পরিবারের সাথে তাঁর পরিচয় কখনও হয় নি। তিনি বেহরোজ ও ওয়ালকে শ্রদ্ধা করতেন, তবে রুহিনা ( সানাম সা Saeedদ) এবং ফারাঃ ( মায়া আলী ) এবং আঘা জান বেশিরভাগই তাদের কাজের কারণে অসুস্থ হয়ে পড়েছিলেন। জারমিনে ফারাহ ও ওলির বিয়েতে যোগ দিয়েছিলেন, পরে তিনি মেডিকেল কলেজ ডিগ্রির জন্য আবেদন করেছিলেন এবং আবাদ জানের ঘনিষ্ঠ বন্ধুর নাতি বলেও ইবাদ প্রস্তাব করেছিলেন। ওয়ালি চুক্তির ভিত্তিতে ফাহারাকে হাভেলি কেনার পরে, জারমিনয় তাকে উপেক্ষা করতে শুরু করে এবং একবার আঘা জানের স্বাস্থ্যের দিকে তাকাতে চিৎকার করে। তবে ফারাহের চোখে আগা জানের ভালোবাসা এবং স্নেহ দেখার পরে জারমিনয় আন্তরিকভাবে এবং দু'জনের বন্ধনে ক্ষমা চেয়েছিল। তারপরে তাকে বেশিরভাগ ক্ষেত্রে ফাহার সাথে দেখা হয়েছিল এবং সিদ্ধান্ত নিয়েছিলেন যে তিনি তাকে হাভিলিতে থাকতে সাহায্য করবেন এবং ওয়ালিকে তার সত্যিকারের অনুভূতি বুঝতে সাহায্য করবেন।
মহম আমির

মহম আমির হলেন একজন পাকিস্তানি অভিনেত্রী যিনি উর্দু ভাষার টেলিভিশন ধারাবাহিকে অভিনয় করে থাকেন। তিনি সায়ায় সুলেহা (ডাইনি) এবং রেডি স্টেডি গো-তে নোশি চরিত্রে অভিনয় করার জন্য পরিচিত।
সিন্ধ টিভিতে "সালাম সিন্ধুতে" হোস্ট হিসাবে ক্যারিয়ার শুরু করেছিলেন আমির। ২০১৪ সালের এআরওয়াই ডিজিটাল টেলিভিশন সিরিয়াল "দুসরি বিভিতে" সহায়ক ভূমিকা নিয়ে তিনি তার অভিনয়ের সূচনা করেছিলেন এবং বেশ কয়েকটি টেলিভিশন সিরিয়ালের সংক্ষিপ্ত চরিত্রে এটি অনুসরণ করেছিলেন। তিনি 2018 জিও টিভির হরর সিরিয়াল "সায়েয়ায়" এক ভূতের ভূমিকায় সৌলেহার মুখ্য ভূমিকায় অভিনয় করেছেন। পরে মাহাম "রিওটন কি দোর", "বাবুল কা আঙ্গনা ," "রোশনি" এবং "এক হাই" ভোলের মতো জিও এন্টারটেইনমেন্টের জনপ্রিয় সাবান সিরিয়ালে হাজির হন। "তিনি তেরি মেরি জোড়িতে" একটি পাঞ্জাবি মেয়ের ভূমিকায় অভিনয় করেছিলেন। "কমেডি সিটকম রেডি স্টেডি" গোতে নোশি চরিত্রে অভিনয়ের জন্য তিনি সমালোচকদের প্রশংসা পান।
মাহনুর (মঞ্চ অভিনেত্রী)

মাহনুর হলেন একজন পাকিস্তানি মঞ্চ অভিনেত্রী এবং নৃত্যশিল্পী। কিছু ছবি ও নাটকেও তিনি উপস্থিত ছিলেন। তিনি ২০১২ সালে ব্যবসায়ী ইফতিখার ভাট্টিকে বিয়ে করেছিলেন।
তিনি পিটিভির নাটক, "মৌসুম" দিয়ে তার অভিনয় জীবন শুরু করেছিলেন। তারপরে তিনি প্রায় এক বছর আল-ফালাহ থিয়েটারে অভিনয় করেছিলেন। তিনি তামাসিল থিয়েটার, শালিমার থিয়েটার, মেহফিল থিয়েটার, আলহামরা আর্টস কাউন্সিল এবং পাঞ্জাবের অন্যান্য প্রেক্ষাগৃহেও অভিনয় করেছিলেন।
চলচ্চিত্রে তার উল্লেখযোগ্য উপস্থিতি রয়েছে, "শের দিল" (2012), "Halla Gulla" (2015), "জিও সার Utha কে" (2017) এবং "জুনুন-ই-ইশক" (2019) এবং টেলিভিশনে অন্তর্ভুক্ত "মৌসম," "মাগো," "আফসার Bekar-ই-খাস" ও "হাম সাব উমেদ সে হ্যায়" ।
মাহিন রিজভি

মাহিন রিজভি হলেন একজন পাকিস্তানি টেলিভিশন অভিনেত্রী এবং মডেল। ২০১৩ সালের "বাশার মমিন" নামক ধারাবাহিক নাটকে "সহিরা" চরিত্রে অভিনয়ের জন্য তিনি সবচেয়ে বেশি পরিচিত। এছাড়া তিনি "বিলকিস কৌর" (২০১১), "আধুরী অরাত" (২০১৩), "জিন্দেগি গুলজার হ্যায়" (২০১৩), "ডাইজেস্ট রাইটার" ও "ইকরার" (২০১৫) ইত্যাদি নাটকে অভিনয় করেছেন। "ডাইজেস্ট রাইটারে" তাঁর কাজের জন্য, তিনি সেরা সহায়ক অভিনেত্রীর বিভাগে তৃতীয় হাম পুরস্কারের জন্য মনোনীত হয়েছিলেন। 
২০১১ সালে মাহিন রিজভি 'মাত' নামের ধারাবাহিক নাটকের মাধ্যমে আত্মপ্রকাশ করেন। নাটকটিতে তার ভূমিকা খুব সংক্ষিপ্ত ছিল। একই বছরে তিনি 'জার্দ মৌসাম' এবং 'বিলকিস কৌর' নামক নাটকে সহায়ক চরিত্রে অভিনয় করেন। বিলকিস কৌর নাটকে তিনি একজন কলেজ ছাত্রীর চরিত্রে অভিনয় করেন। তার পাঞ্জাবি ভঙ্গি, শরীরী ভাষা এবং সংলাপ দর্শকদের মন কাড়ে। ২০১২ সালে তাকে "আধুরি অরাত" ধারাবাহিকে অভিনয়ের প্রস্তাব দেওয়া হয় যা ২০১৩ সালে জিওটিভিতে প্রচারিত হয়। তিনি ভ্যাম্প চরিত্রে অভিনয়ে করে প্রশংসিত হন এবং ২০১৪ সালে এর জন্য একটি পুরস্কারও লাভ করেন। ২০১৩ সালে রিজভী প্যাম্পার্স-এর জন্য একটি টিভিসিতে অংশ নেন, যার শুটিং দক্ষিণ আফ্রিকার কেপটাউনে হয়। ফিরে আসার পর তাকে "বাশার মোমিন" শিরোনামের একটি ধারাবাহিকে নাটকে অভিনয়ের প্রস্তাব দেওয়া হয়। নাটকটি বিশ্বব্যাপী সাফল্য পায় এবং সাহিরা চরিত্রে অভিনয় করে তিনি প্রশংসিত হন।
রিজভী সেন্ট জোসেফ'স কনভেন্ট উচ্চ বিদ্যালয়ে পড়াশুনা করেন এবং তারপর কলেজ শেষ করে মার্কিন যুক্তরাষ্ট্রে চলে যান। তিনি কলোরাডোর ডেনভার থেকে টেলিভিশন প্রোডাকশন এবং চলচ্চিত্র নির্মাণে স্নাতক ডিগ্রি অর্জন করেন।
তিনি ২২ ডিসেম্বর ২০১৪ সালে রেহমান সাইয়েদকে বিয়ে করেন। রিজভী এখন তার স্বামী ও মেয়ের সাথে বাল্টিমোরে থাকেন।
মাইরা খান

মাইরা খান হলেন একজন পাকিস্তানি টেলিভিশন অভিনেত্রী, চলচ্চিত্র অভিনেত্রী, মডেল এবং প্রাক্তন ভিডিও জকি।
তার অভিনীত উল্লেখযোগ্য কর্মের মধ্যে রয়েছে: "চামবাইলি" (২০১৩-এর চলচ্চিত্র), "রেভেঞ্জ অফ দি অর্থলেস" (২০১৬-এর চলচ্চিত্র), "দুর্জ" (২০১৯-এর চলচ্চিত্র), "চেখ" (২০১৯-এর টিভি নাটক), "বেওয়াফা" (২০১৯)।
মাইরা খানকে প্রথম দেখা যায় "জয়সে জানতে নাহিন" নামক জনপ্রিয় টিভি ধারাবাহিক নাটকে। তারপর থেকে তিনি পিটিভি, সিন্ধু টিভি, হাম টিভি, এআরওয়াই টিভি, টিভি ওয়ান, জিও টিভিসহ বিভিন্ন টিভিতে প্রচারিত বিভিন্ন নাটকে অভিনয় করেছেন। তিনি প্লে টিভিতে ভিজে হিসাবে কাজ করেছেন এবং তার নিজস্ব টকশো সঞ্চালন করেছেন। তিনি ২০১৩ সালে শেহজাদ নওয়াজ এবং ইসমাইল জিলানির রাজনৈতিক চলচ্চিত্র "চাম্বাইলি"-তে অভিনয়ের মাধ্যমে চলচ্চিত্রে আত্মপ্রকাশ করেন। এতে তিনি কাইরান চরিত্রে অভিনয় করেন।
হুমায়রা আলি

হুমায়রা আলি (চৌধুরী) একজন পাকিস্তানি অভিনেত্রী। তিনি নেল পোলিশ, কঙ্কর, জাব উই বেদ এবং সাম্মি নাটকে অভিনয়ের জন্য পরিচিত। 
হুমায়রা ১৯৬০ সালের ৫ ই এপ্রিল পাকিস্তানের লাহোরে জন্মগ্রহণ করেন। তিনি লাহোর বিশ্ববিদ্যালয় থেকে তার পড়াশোনা শেষ করেছেন।
হুমায়রা আলি ১৯৭৩ সালে টেলিভিশন শিল্পে যোগ দেন। তিনি পিটিভির ধারাবাহিক নাটক ঝক সিয়াল-এ অভিনেত্রী হিসেবে আত্মপ্রকাশ করেন যা সফল হয়েছিল; তিনি আবিদ আলির সাথে প্রধান চরিত্রে অভিনয় করেছিলেন। তারপর থেকে তিনি আকবরি আসগরি, সবজ পরি লাল কবুতর, নেল পোলিশ, কঙ্কর, জব ওয়ে ওয়েদ, রাজিশ হি সাহি এবং সাম্মি নাটকে অভিনয় করেন। হুমাইরা জোক সিয়াল-এ গানও গেয়েছিলেন এবং তিনি তার স্বামী আবিদ পরিচালিত নাটকেও গান গেয়েছিলেন। তিনি নাটক দাস্ত্ এবং দুসরা আসমান-এ গান গাওয়ার জন্য পরিচিত ছিলেন যা তার স্বামী পরিচালনা করেছিলেন।
ঘানা আলি

ঘানা আলি রাজা ( ) হলেন একজন পাকিস্তানি টেলিভিশন, চলচ্চিত্র এবং থিয়েটার অভিনেত্রী। তিনি পাকিস্তানি নাটকগুলিতে কাজ করার জন্য পরিচিত। "জিও জিও টিভি নাটক সিরিয়াল সাংদীলে" মুখ্য ভূমিকায় বাণিজ্যিক সাফল্য অর্জন করেছেন। তিনি 2017 সালে প্রকাশিত সংগীত-নাটক "রাঙ্গ্রেজা" 
তার প্রথম নাটক সিরিয়ালে অভিনয়ের অভিজ্ঞতায় আলি এটিকে "শক্ত" হিসাবে বর্ণনা করেছিলেন এবং ২০১৫ কে এখন পর্যন্ত তার ক্যারিয়ারের অন্যতম চ্যালেঞ্জিং বছর হিসাবে বিবেচনা করেছেন। "দ্য নিউজ ইন্টারন্যাশনালের" এই বছরের শুরুর দিকে একটি নিবন্ধে উল্লেখ করা হয়েছে যে তাঁর ধারাবাহিক হিট ড্রামা সিরিয়ালগুলির উপর ভিত্তি করে তিনি "অবশ্যই অভিনেত্রীদের মধ্যে অন্যতম একজন যাঁর নজর দেওয়া হয়েছে"। তিনি তীব্র ভূমিকা পালন করার জন্য পরিচিত। তিনি পাকিস্তানের এলজিবিটি-র দৃ supp় সমর্থক এবং এ সম্পর্কে খোলামেলা কথা বলেছেন। তাঁর আসন্ন সিনেমা মেরি ঝন্ত পাহলে আপনার এলজিবিটি থিম অবলম্বনে। ২০১২ সালে তিনি চলচ্চিত্র নির্মাতা লিনা এসকো দ্বারা নিরপেক্ষ নিপল প্রচারের সমর্থনে সাবা ফয়সালের সাথে তার ছবি পোস্ট করেছিলেন।
ইমান আলি

ইমান আলি ( , জন্ম: ৯ ডিসেম্বর ১৯৮০) একজন পাকিস্তানি অভিনেত্রী, প্রবীণ মডেল এবং গায়িকা যিনি উর্দু চলচ্চিত্রে অভিনয় করেন। আলি ২০০৭ সালের থ্রিলার চলচ্চিত্র খুদা কে লিয়ে-তে প্রধান চরিত্রে অভিনয় করে চলচ্চিত্রে আত্মপ্রকাশ করেন, যার জন্য তিনি শ্রেষ্ঠ অভিনেত্রী বিভাগে লাক্স স্টাইল পুরস্কার লাভ করেন। "তিনি ২০১৬ সালে মাহ ই মির" চলচ্চিত্রে প্রধান নারী চরিত্রে অভিনয় করেছেন এবং ২০১১ সালের সামাজিক নাটক "বোল"-এ পার্শ্ব চরিত্রে অভিনয় করেছেন।
তিনি প্রবীণ অভিনেতা আবিদ আলি ও অভিনেত্রী হুমায়রা আলির মেয়ে। ২০১৯ সালের ২১ ফেব্রুয়ারি তিনি লাহোরে কানাডাভিত্তিক ব্যবসায়ী এবং মেজর রাজা আজিজ ভাট্টির নাতি বাবর ভাট্টিকে বিয়ে করেন।
জিয়া আলি

জিয়া আলি হলেন একজন পাকিস্তানি অভিনেত্রী ও মডেল। তিনি ব্যান্ড খিরকিয়ন কে পীচে, হুম তেহারে গুণাহগার, পুকার এবং মীর আব্রু নাটকে তাঁর চরিত্রে অভিনয় করার জন্য পরিচিত। 
জিয়া ১৯ 197২ সালে পাকিস্তানের লাহোরে ১৯ সেপ্টেম্বর জন্মগ্রহণ করেছিলেন। সে সেন্ট মেরি হাই স্কুল থেকে পড়াশোনা শেষ করেছে। 
জিয়া পিটিভিতে অভিনয় শুরু করেছিলেন। এরপরে তিনি পিটিভি নাটক ইমতেহান, পারচাইন এবং তানহায় হাজির হন। তিনি ব্যান্ড খিরকিয়ন কে পীচে, মীর আব্রু, হুম তেহারে গুণাহগার এবং পুকার নাটকের দুটি seতুতেও উপস্থিত ছিলেন । তিনি দেওয়ানে তেরে প্যায়ার কে, ঘর কাও আও গে, লাভ মেং ঝুম এবং সায়া ই খুদা ই জুলজালাল মুভিতেও অভিনয় করেছেন ।
নাতাশা আলি (পাকিস্তানি অভিনেত্রী)

নাতাশা আলি হলেন একজন পাকিস্তানি অভিনেত্রী, মডেল ও হোস্ট। তিনি তার ভূমিকা জন্য পরিচিত হয় Talafi, Khaas, Mushk এবং Malaal ই ইযার । 
তিনি ১৯৮৫ সালের ১ জানুয়ারি পাকিস্তানের লাহোরে জন্মগ্রহণ করেছিলেন। তিনি লাহোর বিশ্ববিদ্যালয় থেকে পড়াশোনা শেষ করেছেন। তিনি 2005 সালে পিটিভিতে আত্মপ্রকাশ করেছিলেন। তিনি পিটিভিতে মিস ফিট নাটকটিতে একটি ছোট সহায়ক অভিনেত্রী হিসাবে অভিনয় করেছিলেন। তারপরে তিনি পিটিভি চ্যানেলে একাধিক নাটকের জন্য প্রধান চরিত্রে অভিনয় করেছিলেন যা শ্রোতারা তাকে উল্লেখ করেছিলেন। তিনি পিটিভিতে শর্মীন হিসাবে তালফি নাটকে একটি গুরুত্বপূর্ণ মুখ্য ভূমিকায় অভিনয় করেছিলেন যা একটি দুর্দান্ত সাফল্য ছিল, একটি খলনায়ক চরিত্রে অভিনয় করার জন্য তিনি প্রশংসা পেয়েছিলেন এবং জনপ্রিয় হয়েছিলেন। তালাফির পরপরই তিনি অনেক পরিচালকের কাছ থেকে অনেক অফার পেয়েছিলেন এবং তিনি বিভিন্ন বিখ্যাত ডিজাইনারদের মডেলিং করেছিলেন, তিনি প্রচুর বিজ্ঞাপন এবং বিজ্ঞাপনেও হাজির হন। তিনি চ্যানেল ৯৯ এর মতো অনেক সকাল অনুষ্ঠানেও হোস্ট ছিলেন ২০১২ থেকে ২০১৩ সালের মধ্যে তিনি বরাট নাটক সিরিজে ডলির ভূমিকায় অভিনয় করেছিলেন যা শ্রোতাদের উপর দৃ দৃঢ় ছাপ ফেলেছিল এবং তিনি সেই ভূমিকার জন্য পরিচিত হয়েছিলেন। ২০১৩ সালে তিনি শ্রোতাদের দ্বারা খুব পরিচিত ছিলেন এবং বেশ কয়েকটি নাটকে অভিনয় করেছিলেন, তার অভিনয়ের জন্য তিনি প্রশংসিত ছিলেন এবং তার অভিনয় দক্ষতা এবং বিভিন্ন চরিত্রে অভিনয় করার জন্য স্বীকৃতি পেয়েছিলেন। 2019-2020 সালে তিনি যেমন কিছু নাটক মধ্যে কিছু বিভিন্ন ভূমিকা পালন করে Khaas, Mushk, Malaal ই ইযার এবং Resham Gali থেকে কি Husna । 
2020 সালে নাতাশা আগস্ট 14 এ সিভিল ইঞ্জিনিয়ার শাহজেব আলীকে বিয়ে করেছিলেন।
মরিয়ম আনসারি

মরিয়ম আনসারি একজন পাকিস্তানি অভিনেত্রী। তিনি ১৯৯৬ সালের ১ মার্চ জন্মগ্রহণ করেন। তিনি সৌদি আরবে বড় হন এবং নয় বছর বয়সে পাকিস্তানে চলে যান। আনসারি প্রাক্তন ক্রিকেট অধিনায়ক মঈন খানের ছেলে ওয়েইস খানকে বিয়ে করেছেন।
রুবিনা আরিফ

রুবিনা আরিফ একজন পাকিস্তানি অভিনেত্রী ও প্রযোজক। তিনি ইশক নাচায়া, কাব মেরে কেহলাওগে, কিসমাত এবং কাম জারফ নাটকে তার অভিনয়ের জন্য পরিচিত।
রুবিনা ১৯৬৮ সালের ১৫ ই জুলাই পাকিস্তানের লাহোরে জন্মগ্রহণ করেন। তিনি পাঞ্জাব বিশ্ববিদ্যালয়ে পড়াশোনা শেষ করেন এবং মনোবিজ্ঞানে স্নাতকোত্তর করেন। তিনি ২০০০ সালে এই শিল্পে যোগ দেন। তিনি ইশক নাচায়া নাটকে তাঁর কাজের জন্য পরিচিতি পান। তিনি খুব সুপরিচিত অভিনেত্রী। তিনি মডেলিং এবং বিজ্ঞাপনও করেছিলেন। তিনি হাম সাব উমেদ সে হ্যায় চলচ্চিত্রে তার কৌতুক ভূমিকার জন্যও পরিচিতি এবং আরও জনপ্রিয় হন। তিনি কাব মেরে কেহলাওগে, কিসমাত এবং কাম জারফ নাটক তার কাজের জন্যও পরিচিত।
রুবিনা ১৯৮১ সালে ক্রিকেটার তসলিম আরিফকে বিয়ে করেন এবং তাদের তিন সন্তান দুইটি ছেলে ও একটি মেয়ে রয়েছে। তার ছেলে আইনান অভিনেত্রী অনসূয়া আব্বাসিকে বিয়ে করেছেন।
মুসনাদ ইসহাক ইবনে রাহওয়াইহ

মুসনাদ ইসহাক ইবনে রাহওয়াইহ () প্রাচীনতম হাদিস গ্রন্থগুলির মধ্যে একটি। এটি ইসহাক ইবনে রাহওয়াইহ (মৃত্যু: ৮৫৩ খ্রি:) সংকলন করেন। ইসহাক ইবনে রাহওয়াইহ ছিলেন ইমাম বুখারী, ইমাম মুসলিম, ইমাম আত-তিরমিজি ও ইমাম আন-নাসাই সহ হাদিসের বিখ্যাত আলেমদের শিক্ষক।
মাকতাবা শামিলা অনুসারে হাদিসের এই বইটিতে দুই হাজার চারশো পঁচিশটি (২৪২৫) হাদিস রয়েছে। এটি প্রাচীনতম মুসনাদ (এক ধরনের হাদিস গ্রন্থ) বিজ্ঞ মুহাদ্দিস দ্বারা রচিত। এটি ইসলামি পঞ্জিকার প্রথম শতাব্দীতে রচিত এবং হাদিসের (ইসলা্মের নবী মুহাম্মদ (দঃ) এর বাণী ও কার্য্য বিবরণ) সর্বাধিক সহিহ বা বিশুদ্ধ (সহিহ আল বুখারী ও সহিহ মুসলিম) গ্রন্থের আগে লেখা। মুসনাদ (مسند) হ'ল হাদিস এর সংকলন যা বর্ণনাকারীদের দ্বারা শ্রেণিবদ্ধ করা হয়েছে। এগুলো সাহাবাগণের (মুহাম্মদ (দঃ) এর সাথী সহযোগী) থেকে সংগ্রহ করা হয়েছে । মুসনাদে প্রামাণিক এবং দুর্বল বিবরণ উভয়ই রয়েছে ।
গ্রন্থটি বিশ্বের বহু প্রকাশনা প্রতিষ্ঠান প্রকাশ করেছে :
হামিদ আল-আনসারি গাজি

হামিদ আল-আনসারি গাজি (১৯০৯ - ১ অক্টোবর ১৯৯২) ছিলেন একজন ভারতীয় ইসলামি পণ্ডিত। তিনি দ্বি-সাপ্তাহিক পত্রিকা মদিনা'র সম্পাদক এবং নাদওয়াতুল মুসান্নিফীন-এর সহ-প্রতিষ্ঠাতা ছিলেন। তিনি হলেন মুহাম্মদ মিয়াঁ মনসুর আনসারির ছেলে।
১৯০৯ সালে তিনি আম্বেহতায় মুহাম্মদ মিয়াঁ মনসুর আনসারির পরিবারে জন্মগ্রহণ করেন। তিনি দারুল উলুম দেওবন্দ, জামিয়া ইসলামিয়া তালিমুদ্দিন এবং পাঞ্জাব বিশ্ববিদ্যালয়ের ছাত্র ছিলেন। তিনি দারুল উলুম দেওবন্দের কার্যনির্বাহী পরিষদের সদস্য ছিলেন এবং "ইসলাম কা নিজাম-ই-হুকুমত ও খুলক-ই-আজিম" সহ বহু বই লিখেছিলেন। ১৯৯২ সালের ১৬ অক্টোবর তিনি মারা যান।
হামিদ আল-আনসারি গাজি মধ্যে ১৯০৯ সালে সাহারানপুরের আম্বেহতায় জন্মগ্রহণ করেন। তার বাবা মুহাম্মদ মিয়াঁ মনসুর আনসারি ছিলেন রেশমি রুমাল আন্দোলনের অন্যতম প্রধান নেতা।
তিনি তার নানা সিদ্দিক আহমদ আম্বেতভির পরিচালিত বিদ্যালয়ে প্রাথমিক পড়াশোনা শেষ করেন। তিনি ১৯২২ থেকে ১৯২৭ সাল পর্যন্ত দারুল উলুম দেওবন্দ এবং জামিয়া ইসলামিয়া তালিমুদ্দিনে পড়াশোনা করেন তিনি আনোয়ার শাহ কাশ্মিরির অন্যতম প্রধান ছাত্র ছিলেন। তিনি পাঞ্জাব বিশ্ববিদ্যালয় থেকে "মুন্সি" এবং "ফাজিল" পরীক্ষায় উত্তীর্ণ হন।
পড়াশোনা শেষ করার পরে তিনি তিন বছরের জন্য "আল জামিয়াত"-এর সাথে যুক্ত ছিলেন এবং তারপরে বিজনোর ভিত্তিক সংবাদপত্র মদিনার সম্পাদক হন। কয়েক বছর পর তিনি তাজওয়ার নাজিবাবাদীর নাক্কাদ-এরসর সাথে কিছুসময়ের জন্য নিজেকে যুক্ত রাখেন এবং এরপর আতিকুর রহমান উসমানি, হিফজুর রহমান সিওহারভি ও সাঈদ আহমদ আকবরাবাদীর সাথে নাদওয়াতুল মুসান্নিফিন প্রতিষ্ঠা করেন। এদিকে তিনি মাদ্রাসা আস-সাওলাতিয়া-এর রেক্টর মুহাম্মদ সেলিম মুহাজির মক্কির অনুরোধে মক্কা ভিত্তিক সাময়িকী নিদা-ই-হারাম-এর সম্পাদকের দায়িত্ব পালন করেন। 1942 সালে, তিনি আবার মদিনা'য় যোগদান করেন এবং পাঁচ বছর এটির সাথে যুক্ত থাকেন।
১৯৫০ সালে তিনি মুম্বইয়ে চলে আসেন। মুম্বইয়ে তিনি ১৯৫৬ সাল পর্যন্ত জমিয়ত উলামায়ে মহারাষ্ট্র কর্তৃক প্রকাশিত একটি দৈনিক পত্রিকা জমহুরিয়াত-এর সম্পাদক ছিলেন। পরবর্তিতে এই পত্রিকার নাম পরিবর্তন করে গুফিরা-লাহু (غفرله) করা হয় এবং তিনি একই নাম ব্যবহার করে নিজে জমহুরিয়াত নামে একটি নতুন পত্রিকা চালু করেন।
তিনি ১৩২৮ হিজরিতে দারুল উলুম দেওবন্দের কার্যনির্বাহী পরিষদের সদস্য নিযুক্ত হন। ১৯৯২ সালের ১ অক্টোবর মুম্বইয়ে তিনি মারা যান
তার রচনাবলীর মধ্যে রয়েছে:
তার বিয়ে হয়েছিল মুহাম্মদ তৈয়ব কাসমির মেয়ে হাজিরা নাজলির সাথে। নাজলি বিশটি উর্দু উপন্যাসের লেখিকা ছিলেন। ইন্দো-আমেরিকান লেখক এবং শিক্ষাবিদ আবিদুল্লাহ গাজি তাদের সন্তান।
ডেভিড ল্যাঞ্জ

ডেভিড রাসেল ল্যাঞ্জ (৪ অগাস্ট ১৯৪২ – ১৩ অগাস্ট ২০০৫) একজন নিউজিল্যান্ডের রাজনীতিবিদ যিনি ১৯৮৪ থেকে ১৯৮৯ সাল পর্যন্ত নিউজিল্যান্ডের ৩২তম প্রধানমন্ত্রী হিসাবে দায়িত্ব পালন করেছিলেন।
পেশায় একটি আইনজীবী, ল্যাঙ্গ ১৯৭৭ সালের মাঙ্গের উপ-নির্বাচন তে প্রথমবার নিউজিল্যান্ড সংসদ এ নির্বাচিত হয়েছিলেন। শীঘ্রই তিনি বুদ্ধি কাটানোর জন্য খ্যাতি অর্জন করেছিলেন (কখনও কখনও নিজের বিরুদ্ধে পরিচালিত) এবং স্পষ্টতই। ল্যাঙ্গ ১৯৮৩ সালে লেবার পার্টি এবং বিরোধী দলের নেতা এর নেতা হন, সফল বিল রোলিং
ওয়ারাঙ্গল

ওয়ারঙ্গল ভারতের তেলেঙ্গানা রাজ্যের একটি শহর। এটি ওয়ারঙ্গল নগর জেলা ও ওয়ারঙ্গল গ্রামীণ জেলার জেলা সদর হিসাবে কাজ করে। ২০১১ সালে ভারতের জনগণনা অনুসারে ৮,৩০,২৮১ জন জনসংখ্যার সাথে ৪০৬ কিলোমিটার (১৫৭ বর্গ মাইল) জুড়ে বিস্তৃত ওয়ারঙ্গল শহরটি ১১৩৩ সালে প্রতিষ্ঠিত কাকতীয় রাজবংশের রাজধানী হিসাবে প্রতিষ্ঠিত হয়। কাকতীয়াদের যে স্মৃতিচিহ্নগুলি রয়েছে, তার মধ্যে উল্লেখযোগ্য হল দুর্গ, হ্রদ, মন্দির ও পাথরের প্রবেশদ্বার। বর্তমানে পাথরের প্রবেশদ্বারটি শহরটিকে একটি জনপ্রিয় পর্যটক আকর্ষণে পরিণত করতে সহায়তা করেছে। কাকতীয়া কালা থোরানামকে রাজ্য সরকার ২০১৪ সালের ২ ই জুন তেলেঙ্গানা রাজ্যের প্রতীক হিসাবে অন্তর্ভুক্ত করে।
ভারত সরকার দ্বারা ঐতিহ্যবাহী শহর উন্নয়ন ও প্রসার পরিকল্পনার জন্য দেশের মধ্যে নির্বাচিত এগারোটি শহরের মধ্যে "ওয়ারঙ্গল" অন্তর্ভুক্ত রয়েছে। এটি "ফাস্ট-ট্র্যাক প্রতিযোগিতা" তে একটি স্মার্ট সিটি হিসাবেও নির্বাচিত হয়, যা এটিকে স্মার্ট সিটি মিশনের আওতায় নগর পরিকাঠামো ও শিল্পের সুযোগগুলি উন্নত করতে অতিরিক্ত বিনিয়োগের যোগ্য করে তোলে।
কাজিপেট, হনমকোন্ডা ও ওয়ারঙ্গল একসাথে ওয়ারঙ্গল ট্রাই সিটি হিসাবে পরিচিত। শহর তিনটি জাতীয় সড়ক ১৬৩ সংযুক্ত রয়েছে। ওয়ারঙ্গলের প্রধান স্টেশনগুলি হ'ল কাজিপেট জংশন রেল স্টেশন এবং ওয়ারঙ্গল রেলওয়ে স্টেশন।
কিথ হ্যালোওকে

স্যার কিথ জ্যাকা হ্যালোওকে (১১ ফেব্রুয়ারি ১৯০৪ – ৮ ডিসেম্বর ১৯৮৩) ২৬তম নিউজিল্যান্ডের প্রধানমন্ত্রী ছিলেন। তিনি ১৯৫৭ সালে এবং তারপরে ১৯৬০ থেকে ১৯৭২ সাল পর্যন্ত সংক্ষিপ্ত সময়ের জন্য দায়িত্ব পালন করেছিলেন। তিনি ১৩ম নিউজিল্যান্ডের গভর্নর-জেনারেল, ১৯৭৭ থেকে ১৯৮০ সাল পর্যন্ত তিনি দায়িত্ব পালন করেছিলেন।
বিচিত্র বীণা

বিচিত্র বীণা ( হল একটি দণ্ড বাদ্যযন্ত্র। এটি হিন্দুস্তানী সংগীতে ব্যবহৃত একটি তন্তু বাদ্যযন্ত্র। কর্ণাটকী সঙ্গীতের "গোট্টুবাদ্যমের" (চিত্রা বীণা) মত এর কোনও ফ্রেট নেই এবং এটি একটি স্লাইড দিয়ে বাজানো হয়।
বিচিত্রা বীণা প্রাচীন একতন্ত্রী বীণার আধুনিক রূপ। এটি একটি বিস্তৃত, ফ্রেট বিহীন, অনুভূমিক বাহু বা ক্রসবার ("দণ্ড") দিয়ে তৈরি। এটি প্রায় তিন ফুট দীর্ঘ এবং ছয় ইঞ্চি চওড়া। হাতির দাঁত দিয়ে সজ্জিত দুটি বৃহৎ অনুরণনক (শুকানো লাউ থেকে তৈরি, "টুম্বা") দুই প্রান্তের নীচে সংযুক্ত থাকে। বাদ্যটির সরু প্রান্তগুলি, ভারতের জাতীয় পাখি ময়ূয়ের মাথার অনুকরণে তৈরি করা হয়।
এতে চারটি মূল বাদন তন্তু এবং পাঁচটি সহায়ক তন্তু ("চিকারি") রয়েছে, যেগুলিকে গুঞ্জন প্রভাব আনার জন্য কনিষ্ঠ আঙুল দিয়ে বাজানো হয়। তাদের নিচে উপযুক্ত রাগের পর্দায় সুরযুক্ত ১৩টি সাহায্যকারী তন্তু রয়েছে। এই বীণাতে পাঁচটি অষ্টক পর্যন্ত বাজানো যায়। সেতারে যেমন ব্যবহার হয়, তেমন দুটি " মিজরাব" বাদকেরা তাঁদের ডান হাতের মধ্যমা এবং তর্জনী আঙ্গুলে পরেন। বাম হাত দিয়ে একটি কাচের বল ("বাট্টা") প্রধান তন্তুগুলির ওপর দিয়ে চালনা করিয়ে সুর সৃষ্টি করা হয়। বাট্টা চেপে থাকা চলমান হাতের ঘর্ষণকে হ্রাস করতে তন্তুগুলিতে নারকেল তেল লাগানো হয়।
বীণা প্রায়শই ধ্রুপদ গানের শৈলীর সাথে সঙ্গত করতে ব্যবহৃত হত এবং সেজন্য ধ্বনির চারপাশে খুব বেশি নিগূঢ়তা বা অলঙ্করণ করা যেতনা। এই বাদ্যযন্ত্রকে বিস্মৃত হওয়া থেকে উদ্ধার করেছিলেন লালমণি মিশ্রা। তিনি মিশ্রবাণী রচনা তৈরি করেছিলেন এবং সেটি বাজানোর কৌশল উদ্ভাবন করেছিলেন। তাঁর পুত্র গোপাল শঙ্কর মিশ্র এই সম্ভারটিকে সার্বজনীন করেছিলেন।
সমলয় বিধান দ্বারা একটি গভীর উপস্থাপনা ছিল তাঁর বিশেষত্ব। তিনি "ঝালা" নামক একটি কৌশলে (এই যন্ত্রটিতে বাজানো খুব কঠিন) দক্ষতা অর্জন করেছিলেন।
পুষ্পবিন্যাস

পুষ্পবিন্যাস বা পুষ্পমঞ্জরী (ইংরেজি: ) হলো উদ্ভিদের কাণ্ডের উপর সাজানো ফুলের একটি দল বা গুচ্ছ যা একটি প্রধান শাখা বা শাখাতন্ত্রের জটিল ব্যবস্থা দ্বারা গঠিত । অঙ্গসংস্থানানুযায়ী,এটা বীজ উদ্ভিদের বিটপের পরিবর্তিত অংশ যেখানে ফুল গঠিত হয়। এই পরিবর্তনগুলির মধ্যে পর্ব এবং পাতার-বিন্যাসক্রম, দৈর্ঘ্য এবং প্রকৃতি, সেই সাথে অনুপাত, সংকোচন, ফোলা, অ্যাডনেশনস, কনশন এবং প্রধান ও গৌণ অক্ষের হ্রাস অন্তর্ভুক্ত হতে পারে। এছাড়াও একটি উদ্ভিদের প্রজনন অংশ হিসাবে পুষ্পবিন্যাসকে একজন সংজ্ঞায়িত করতে পারেন, যা একটি নির্দিষ্ট প্যাটার্নে একগুচ্ছ ফুল ধারণ করে।
পুষ্পবিন্যাসটি ধরে রাখা কাণ্ডটিকে মঞ্জরীদণ্ড বলা হয়। মঞ্জরীদণ্ডের উপর অবস্থিত মুখ্য অক্ষ (ভুলবশত যাকে প্রধান অক্ষ বলা হয় ) যা ফুলসমূহ অথবা গৌণ শাখাসমূহ বহন করে, তাকে র‍্যাকিস বলা হয়। . পুষ্পবিন্যাসের প্রতিটি ফুলের দণ্ডকে প্যাডিসেল বলা হয়। একটি ফুল যা পুষ্পবিন্যাসের অংশ নয়, তাকে নিঃসঙ্গ ফুল বলা হয় এবং এবং এর দণ্ডকে মঞ্জরীদণ্ড নামে ডাকা হয়।যেকোনো ফুল যা পুষ্পবিন্যাসের অংশ তাকে পুষ্পিকা বলা হবে, বিশেষত যখন প্রত্যেকটি ফুল বিশেষত ছোট এবং "সিউডেনথিয়াম" নামক ঘন দলে ফুল সমূহকে বহন করা হয়। পুষ্পবিন্যাসের ফলজ অবস্থাকে ফলমঞ্জরী বলা হয়।পুষ্পবিন্যাস সাধারণ(একক ) অথবা জটিল(পেনিকল) হতে পারে। 
র‍্যাকিস একক,জটিল,আম্বেল, স্পাইক অথবা রেসিমের যেকোনোটির একটি হতে পারে।
বুবাকার কামারা

বুবাকার বের্নার কামারা (, ; জন্ম: ২৩ নভেম্বর ১৯৯৯; বুবাকার কামারা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব মার্সেই এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৫–০৬ মৌসুমে, ফরাসি ফুটবল ক্লাব মার্সেইয়ের যুব পর্যায়ের হয়ে খেলার মাধ্যমে কামারা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব মার্সেই ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; মার্সেই ২-এর হয়ে তিনি ২৮ ম্যাচে অংশগ্রহণ করেছেন। একই মৌসুমে তিনি মার্সেইয়ের মূল দলে যোগদান করেছেন।
২০১৫ সালে, কামারা ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
বুবাকার বের্নার কামারা ১৯৯৯ সালের ২৩শে নভেম্বর তারিখে ফ্রান্সের মার্সেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা সেনেগালীয় এবং তার মা ফরাসি বংশোদ্ভূত।
কামারা ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ১৫ই সেপ্টেম্বর তারিখে তিনি ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ২০১৬ সালে তিনি ফ্রান্স অনূর্ধ্ব-১৭ দলের হয়ে ২০১৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, যেখানে তার দল গ্রুপ পর্বের একটি ম্যাচেও জয়লাভ করতে ব্যর্থ হয়ে গ্রুপ পর্ব হতেই বিদায় নিয়েছিল। দুই বছর পর তিনি ফ্রান্স অনূর্ধ্ব-১৯ দলের হয়ে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে সেমি-ফাইনালে তার দল ইতালি অনূর্ধ্ব-১৯ দলের কাছে ২–০ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছেন, যার মধ্যে তুরস্ক অনূর্ধ্ব-১৯ দলের বিরুদ্ধে ম্যাচে তিনি অধিনায়কত্ব করেছেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-১৮ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।